**DOHODA  
o zmene zriaďovateľa Súkromného centra voľného času, Petzvalova 2, Košice uzatvorená v zmysle § 18 , § 19 a § 21 ods. 5 zákona č. 596/2003 Z. z. o štátnej správe v školstve a školskej samospráve a o zmene a plnení niektorých zákonov v znení neskorších predpisov  
(ďalej len „Dohoda“)**

medzi zmluvnými stranami:

PhDr. Jarmila Uhríková  
Sídlo: Šarišská 13, 040 01 Košice - mestská časť Vyšné Opátske  
(ďalej len „súčasný zriaďovateľ“)

a

Filmová škola s. r. o.  
Šarišská 1151/13, 040 01 Košice - mestská časť Vyšné Opátske, IČO: 52307051  
(ďalej len „budúci zriaďovateľ“)

**Článok I.**

**Úvodné ustanovenia**

1.1. PhDr. Jarmila Uhríková je súčasným zriaďovateľom Súkromného centra voľného času, Petzvalova 2, 040 11 Košice, IČO 42103321, DIČ 2022810768 (ďalej len „školské zariadenie“), ktoré je zapísané v sieti škôl a školských zariadení SR (ďalej len „sieť škôl") vedenej na Ministerstve školstva, vedy, výskumu a športu SR rozhodnutím č. CD-2005-16535/22726-2:096 dňa 27.07.2005 (dátum vzniku 01.09.2006).

1.2 Filmová škola s. r. o., Šarišská 1151/13, 040 01 Košice - mestská časť Vyšné Opátske, IČO: 52307051 je budúcim zriaďovateľom Súkromného centra voľného času, Petzvalova 2, 040 11 Košice, IČO 42103321, DIČ 2022810768, ktoré je zapísané v sieti škôl a školských zariadení SR (ďalej len „sieť škôl") vedenej na Ministerstve školstva, vedy, výskumu a športu SR.

**Článok II.**

**Predmet dohody**

2.1. Na základe obsahu tejto Dohody a za podmienok v nej dojednaných sa zmluvné strany dohodli, že s účinnosťou od 01. 09. 2023:

a) dochádza k prevodu zriaďovateľskej pôsobnosti ku Súkromnému centru voľného času, Petzvalova 2, 040 11 Košice, IČO 42103321, DIČ 2022810768, zo súčasného zriaďovateľa fyzickej osoby PhDr. Jarmily Uhríkovej na nového zriaďovateľa: Filmová škola s. r. o., Šarišská 1151/13, 040 01 Košice - mestská časť Vyšné Opátske, IČO: 52307051, ktorý zriaďovateľskú pôsobnosť k tomuto školskému zariadeniu preberá od 01. 09. 2023;

b) zmenou zriaďovateľa sa názov školského zariadenia nemení;

c) PhDr. Jarmila Uhríková, ako súčasný zriaďovateľ školského zariadenia, vyjadril súhlas so zmenou zriaďovateľa k školskému zariadeniu podľa tejto Dohody – Súhlasným stanoviskom zo dňa 09. 11. 2022, ktoré tvorí prílohu č. 1 tejto Dohody;

d) Spoločnosť Filmová škola s. r. o., ako budúci zriaďovateľ Súkromného centra voľného času, Petzvalova 2, 040 11 Košice, IČO 42103321, DIČ 2022810768 vyjadrila súhlas podľa tejto Dohody - prijatím uznesenia valného zhromaždenia spoločnosti Filmová škola s. r. o., číslo 1/2022 zo dňa 25. 10. 2022, ktoré tvorí prílohu č. 2 tejto Dohody.

e) Filmová škola s. r. o. sa ako budúci zriaďovateľ Súkromného centra voľného času zaväzuje zabezpečiť:

1. prechod výchovno-vzdelávacej a záujmovej činnosti v celom rozsahu;
2. pre žiakov, ktorí si plnia povinnú školskú dochádzku, ich ústavné právo na vzdelanie;
3. prevzatie všetkých záväzkov vyplývajúcich zo schválených projektov Erasmus+ s cieľom zabezpečiť povinnú udržateľnosť projektov;
4. prevzatie všetkých záväzkov vyplývajúcich z pracovnoprávnych vzťahov.

2.2. S prevodom zriaďovateľskej pôsobnosti podľa tohto článku sa spájajú aj ďalšie dojednania uvedené v tejto Dohode.

**Článok III.**

**Prevod majetku**

3.1. Sídlo Súkromného centra voľného času, Petzvalova 2, 040 11 Košice je v budove, ktoré je vo vlastníctve mesta Košice na základe zmluvy; z uvedeného dôvodu k prevodu nehnuteľného majetku v súvislosti so zmenou zriaďovateľa nedochádza.

3.2. Prevod vlastníckeho práva k ostatnému majetku (hnuteľný resp. nehmotný) bude riešený osobitnou **Dohodou o úprave vzájomných práv a povinností v súvislosti so zmenou zriaďovateľa** Súkromného centra voľného času, Petzvalova 2, 040 11 Košice, IČO 42103321, DIČ 2022810768 *uzatvorenej podľa § 51 zákona č. 40/1964 Zb. Občianskeho zákonníka v znení neskorších predpisov* (ďalej len *„Dohoda“*).

**Článok IV.**

**Pracovnoprávne vzťahy, záväzky**

4.1. Prevodom zriaďovateľskej pôsobnosti ku Súkromnému centru voľného času, Petzvalova 2, 040 11 Košice, IČO 42103321, DIČ 2022810768, zo súčasného zriaďovateľa fyzickej osoby PhDr. Jarmily Uhríkovej na nového zriaďovateľa: Filmová škola s. r. o., Šarišská 1151/13, 040 01 Košice - mestská časť Vyšné Opátske, IČO: 52307051, ktorý zriaďovateľskú pôsobnosť k tomuto školskému zariadeniu preberá od 01.09.2023; v zmysle tejto Dohody nie sú dotknuté pracovnoprávne vzťahy doterajších jej zamestnancov a pokračujú v zmysle platných právnych predpisov (§ 27 až § 31 Zákonníka práce).

4.2. PhDr. Jarmila Uhríková, ktorá je zriaďovateľom Súkromného centra voľného času, Petzvalova 2, 040 11 Košice, IČO 42103321, DIČ 2022810768, upraví rozpočet školského zariadenia tak, aby boli vysporiadané všetky jej záväzky ku dňu 31. 08. 2023; neuhradené záväzky vzniknuté do 31.08.2023 inak prechádzajú na nového zriaďovateľa: Filmová škola s. r. o., Šarišská 1151/13, 040 01 Košice - mestská časť Vyšné Opátske, IČO: 52307051.

4.3. Vysporiadanie akýchkoľvek ďalších práv a povinností zmluvných strán súvisiacich s prevodom zriaďovateľskej pôsobnosti ku školskému zariadeniu Súkromné centrum voľného času, Petzvalova 2, 040 11 Košice, IČO 42103321, DIČ 2022810768, ktoré nie sú upravené v tejto Dohode, budú zmluvnými stranami upravené samostatnou dohodou.

**Článok V.**

**Záverečné ustanovenia**

5.1. Akékoľvek zmeny týkajúce sa obsahu tejto Dohody musia byť vyhotovené písomnou formou so súhlasom oboch zmluvných strán a budú tvoriť neoddeliteľnú súčasť tejto Dohody.

5.2. Právny vzťah tejto Dohody sa riadi dojednaniami účastníkov. Právne vzťahy neupravené touto Dohodou sa riadia najmä ustanoveniami zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov, zákona č. 596/2003 Z. z. o štátnej správe v školstve a školskej samospráve 4 a o zmene a doplnení niektorých zákonov v znení neskorších predpisov a zákona č.40/1964 Zb. Občianskeho zákonníka v znení neskorších predpisov.

5.3. Dohoda je vyhotovená v 4 rovnopisoch, z toho pre každú stranu po dve vyhotovenia.

5.4. Dohoda nadobúda platnosť dňom podpisu oboma zmluvnými stranami, s rozväzovacou podmienkou straty platnosti Dohody v prípade nevydania kladného rozhodnutia Ministerstva školstva, vedy, výskumu a športu Slovenskej republiky o zmene zriaďovateľa.

5.5. Účinnosť tejto Dohody nastáva dňom nasledujúcim po dni jej zverejnenia na webovom sídle v zmysle ust. § 47a ods. 1 Občianskeho zákonníka;

5.6. Obidve zmluvné strany vyhlasujú, že sú plne spôsobilé na právne úkony, ich zmluvná voľnosť nie je obmedzená, že tento právny úkon urobili na základe ich slobodnej a vážnej vôle, že si dohodu prečítali a jej ustanovenia sú pre neurčité a zrozumiteľné, ako aj že Dohoda nebola uzavretá v tiesni alebo za nápadne nevýhodných podmienok, pričom na znak súhlasu s obsahom tejto Dohody túto vlastnoručne podpisujú.

V Košiciach, dňa 21.02.2022

za súčasného zriaďovateľa: za budúceho zriaďovateľa:

---------------------------------- ---------------------------------------

PhDr. Jarmila Uhríková Mgr. Walter Uhrík

------------------------------------

PhDr. Jarmila Uhríková